جهة العيون الساقية الحمراء (بلأمازيغية: ⵜⴰⵙⴳⴰ ⵏ ⵍⵄⵢⵓⵏ ⵜⴰⵔⴳⴰ ⵜⴰⵣⴳⴳⵯⴰⵖⵜ، بالفرانساوية: Laâyoune-Sakia El Hamra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلجانوب ديال البلاد، و لعاصيمة ديالها هي لعيون، و مابين لمدون اللي كاينين فلجيهة: طرفاية وبوجدور والسمارة وبوݣراع وݣلتة زمور. عدد السكان على حساب لإحصاء اللي تدار فـ2014 وصل فهاد لجيهة لـ367,758. لميساحة ديال لجيهة هي 140,018 كم². هاد لجدوال كايبين لأقاليم ديال لجيهة والسكان ديالها: جدول كايعطي التطور ديال شحال دالسكان فلجيهة. جهة العيون الساقية الحمراء محاديها من الشمال جهة ݣلميم واد نون ومن لجانوب جهة الداخلة وادي الذهب. هاد لجيهة فيها خصائص لجغرافية بحال أنها كاتميز بلميساحة الصحراوية لكبيرة، مع شوية دلغابات ديال لحلفا والربيع الصحراوي. لميساحة ديال لجيهة واصلة لـ140,018 كم². لموناخ ديال لجيهة بارد ومعتادل فلمناطيق حدا لبحر، وسخون وبعض لمرات بالشرݣي فالداخل. هاد لجدوال كيعطي لمعلومات على لحرارة والشتا فمدينة لعيون اللي هي لعاصيمة ديال لجيهة. مطار العيون الدولي (مطار لعيون لحسن اللول) هو مطار كاين فمدينة لعيون لجيهة ديال العيون الساقية الحمراء. كيبعد لمطار على الصونطرڤيل ديال لمدينة بـ2 دلكيلوميتر، وقريب من الطريق لوطنية اللولة.